Flere af regionerne har indsamlet udsagn fra patienter, der er med til at vise betydningen af peermedarbejdernes arbejde: "I en peer møder jeg en, der selv har haft sygdom, og jeg føler, peers ser anderledes på mig end andet personale i ambulatoriet. Det er som om de ser den ”rigtige” mig."   "Jeg føler mig set for første gang."   "Når man hører, at de selv har en baggrund som psykisk syg, men nu har fået et arbejde og en funktion i samfundet… Det er meget opløftende."   "Jeg vidste ikke selv, at jeg manglede lige den brik til en bedre forståelse af mig selv."   "Jeg var ikke begyndt på gåture eller generelt kommet uden for en dør uden peerstøtte."   "Før jeg mødte min peer, var jeg indlagt hver anden måned af et par dages varighed. Nu er det tre måneder siden sidst."   En undersøgelse blandt patienterne i Region Syddanmark viser bl.a., at: - 98 % af alle adspurgte patienter/borgere oplever, at det har været hjælpsomt for dem at modtage peerstøtte. - 78 % af alle adspurgte patienter/borgere oplever, at peermedarbejderne er et synligt bevis på, at man kan få det bedre trods psykisk sygdom.